
DR 30.7.2018                                                               127                    

 
Tuan Yang di-Pertua: Ya. 

Tuan Sanisvara Nethaji Rayer a/l Rajaji [Jelutong]: “Perkataan-perkataan yang 
harus menaikkan perasaan bersakit hati atau bermusuh-musuhan di antara satu kaum 
dengan satu kaum”. Isu-isu berkenaan dengan HINDRAF itu saya rasa tidak perlu kita 
berbincang sekarang Yang Berhormat. Jadi, saya minta kepada Tuan Yang di-Pertua supaya 
menyarankan kepada Yang Berhormat Tanah Merah supaya jangan bangkitkan isu ini.  

■2110 

Dato’ Sri Ikmal Hisham bin Abdul Aziz [Tanah Merah]: Tidak ada, ini yang telah 
disuarakan... 

Tuan Sanisvara Nethaji Rayer a/l Rajaji [Jelutong]: Saya cuma nak minta supaya 
beliau... 

Tuan Yang di-Pertua: Saya ingat kita elakkanlah untuk masa kini.  

Dato’ Sri Ikmal Hisham bin Abdul Aziz [Tanah Merah]: Terima kasih tetapi ini 
yang telah disiarkan dalam media sosial dan juga di akhbar. Memang benar apa yang 
terkandung dalam manifesto perlu dilaksanakan ialah satu aku janji tetapi apa yang saya 
perhatikan banyak lagi janji-janji yang sepatutnya ditunaikan, tidak ditunaikan. Apa yang kita 
dengar, ia alasan demi alasan. Contohnya, penurunan harga bahan bakar yang kononnya 
harga petrol mahu diturunkan kepada RM1.50 sahaja dan ternyata semua itu hanyalah mimpi 
di siang hari untuk rakyat.  

Tuan Yang di-Pertua, dalam isu UEC saya menggesa kerajaan, khususnya 
Kementerian Pendidikan supaya tidak tergesa-gesa melaksanakan semata-mata disebabkan 
ia terkandung dalam Manifesto Pakatan Harapan. Kajian terperinci dan pandangan semua 
pihak perlu diambil. Ini kerana UEC adalah isu rakyat yang memberi implikasi besar dan 
seharusnya diperhalusi dengan mendalam. Oleh itu, saya mencadangkan satu jawatankuasa 
khas ditubuhkan bagi mengkaji perkara ini.  

Jawatankuasa khas ini bukan sahaja disertai oleh pihak kerajaan tetapi juga semua 
pihak yang berkepentingan dalam soal pendidikan negara. Ia memandangkan ada perkara 
yang perlu diperhalusi dan diteliti kerana jika rakyat, khususnya orang Melayu tidak faham, ia 
boleh mencetuskan pertembungan politik yang akan merugikan semua pihak. Justeru itu, 
penubuhan jawatankuasa tersebut amat penting bagi memastikan tidak berlaku pelanggaran 
atau percanggahan di bawah Akta Pelajaran.  

Tuan Yang di-Pertua, baru-baru ini selain daripada isu UEC terdapat satu lagi isu 
berkaitan pendidikan yang menarik perhatian saya iaitu berhubung kekurangan guru di 
bandar yang semakin meruncing. Dalam soal berkaitan kekurangan guru, saya difahamkan 
terdapat hampir 6,000 lulusan pengajian pendidikan daripada universiti pengajian tinggi 
awam yang masih belum mendapat tempat.  

Oleh itu, saya ingin mencadangkan supaya mereka diberi peluang mengisi masalah 
kekurangan guru di bandar. Saya yakin dan percaya mereka tidak akan keberatan untuk 
ditempatkan di bandar-bandar besar seperti di Pasir Gudang, Shah Alam, Johor Bahru seperti 
mana dinyatakan oleh Yang Berhormat Menteri Pendidikan baru-baru ini.  

Saya juga ingin bertanya, jika menghormati dan akur arahan sebelum ini tidak boleh 
ada aktiviti politik di sekolah. Namun, saya ingin bertanya adakah larangan untuk semua parti 
politik, termasuk parti kerajaan? Saya juga ingin tahu bagaimana jika kita Ahli-ahli Parlimen 
dijemput untuk merasmikan PIBG? Adakah semua Ahli-ahli Parlimen, termasuk 
pembangkang boleh pergi merasmikan mesyuarat PIBG?  

Tuan Yang di-Pertua, Malaysia Baharu yang dilaungkan oleh Kerajaan Pakatan 
Harapan bukanlah maksud Malaysia memasuki era yang segala-galanya di bawah 
pemerintahan Barisan Nasional dahulu perlu diubah, terutama berkaitan orang Melayu dan 
umat Islam. Perlu memahami siapa paling berkuasa dalam Pakatan tersebut.  

 

 

 

 



Tuan Yang di-Pertua: Ya. Tuan Sanisvara Nethaji Rayer a/l Rajaji [Jelutong]: "Perkataan-perkataan yang harus menaikkan perasaan bersakit hati atau bermusuh-musuhan di antara satu kaum dengan satu kaum". Isu-isu berkenaan dengan HINDRAF itu saya rasa tidak perlu kita berbincang sekarang Yang Berhormat. Jadi, saya minta kepada Tuan Yang di-Pertua supaya menyarankan kepada Yang Berhormat Tanah Merah supaya jangan bangkitkan isu ini. #2110. Dato' Sri Ikmal Hisham bin Abdul Aziz [Tanah Merah]: Tidak ada, ini yang telah disuarakan... Tuan Sanisvara Nethaji Rayer a/l Rajaji [Jelutong]: Saya cuma nak minta supaya beliau... Tuan Yang di-Pertua: Saya ingat kita elakkanlah untuk masa kini. Dato' Sri Ikmal Hisham bin Abdul Aziz [Tanah Merah]: Terima kasih tetapi ini yang telah disiarkan dalam media sosial dan juga di akhbar. Memang benar apa yang terkandung dalam manifesto perlu dilaksanakan ialah satu aku janji tetapi apa yang saya perhatikan banyak lagi janji-janji yang sepatutnya ditunaikan, tidak ditunaikan. Apa yang kita dengar, ia alasan demi alasan. Contohnya, penurunan harga bahan bakar yang kononnya harga petrol mahu diturunkan kepada RM1.50 sahaja dan ternyata semua itu hanyalah mimpi di siang hari untuk rakyat. Tuan Yang di-Pertua, dalam isu UEC saya menggesa kerajaan, khususnya Kementerian Pendidikan supaya tidak tergesa-gesa melaksanakan semata-mata disebabkan ia terkandung dalam Manifesto Pakatan Harapan. Kajian terperinci dan pandangan semua pihak perlu diambil. Ini kerana UEC adalah isu rakyat yang memberi implikasi besar dan seharusnya diperhalusi dengan mendalam. Oleh itu, saya mencadangkan satu jawatankuasa khas ditubuhkan bagi mengkaji perkara ini. Jawatankuasa khas ini bukan sahaja disertai oleh pihak kerajaan tetapi juga semua pihak yang berkepentingan dalam soal pendidikan negara. Ia memandangkan ada perkara yang perlu diperhalusi dan diteliti kerana jika rakyat, khususnya orang Melayu tidak faham, ia boleh mencetuskan pertembungan politik yang akan merugikan semua pihak. Justeru itu, penubuhan jawatankuasa tersebut amat penting bagi memastikan tidak berlaku pelanggaran atau percanggahan di bawah Akta Pelajaran. Tuan Yang di-Pertua, baru-baru ini selain daripada isu UEC terdapat satu lagi isu berkaitan pendidikan yang menarik perhatian saya iaitu berhubung kekurangan guru di bandar yang semakin meruncing. Dalam soal berkaitan kekurangan guru, saya difahamkan terdapat hampir 6,000 lulusan pengajian pendidikan daripada universiti pengajian tinggi awam yang masih belum mendapat tempat. Oleh itu, saya ingin mencadangkan supaya mereka diberi peluang mengisi masalah kekurangan guru di bandar. Saya yakin dan percaya mereka tidak akan keberatan untuk ditempatkan di bandar-bandar besar seperti di Pasir Gudang, Shah Alam, Johor Bahru seperti mana dinyatakan oleh Yang Berhormat Menteri Pendidikan baru-baru ini. Saya juga ingin bertanya, jika menghormati dan akur arahan sebelum ini tidak boleh ada aktiviti politik di sekolah. Namun, saya ingin bertanya adakah larangan untuk semua parti politik, termasuk parti kerajaan? Saya juga ingin tahu bagaimana jika kita Ahli-ahli Parlimen dijemput untuk merasmikan PIBG? Adakah semua Ahli-ahli Parlimen, termasuk pembangkang boleh pergi merasmikan mesyuarat PIBG?. Tuan Yang di-Pertua, Malaysia Baharu yang dilaungkan oleh Kerajaan Pakatan Harapan bukanlah maksud Malaysia memasuki era yang segala-galanya di bawah pemerintahan Barisan Nasional dahulu perlu diubah, terutama berkaitan orang Melayu dan umat Islam. Perlu memahami siapa paling berkuasa dalam Pakatan tersebut.